Szintet lép a hatékonyság, biztonság és járművezetői kényelem terén: **A DAF átlép jövő időbe az új generációs XF, XG és XG+ típusaival**

**A DAF új mércét állít fel egy teljesen új teherautó sorozattal. Az új XF, XG és XG+ a legmagasabb minőséget, 10% -kal javított üzemanyag-hatékonyságot, passzív és aktív biztonsági funkciók teljes választékát és a luxus következő szintjét kínálja a teherautók kialakításában. Az új generációs DAF gyártása októberben kezdődik.**

Az Európai Bizottság új, tömegekre és méretekre vonatkozó előírásokat vezetett be azzal a céllal, hogy nagyobb teret adjon a kibocsátáscsökkentésnek (CO2), az útbiztonságnak és a járművezetői kényelemnek. A DAF az európai tehergépkocsi-gyártók közül elsőként mutatja be az igazán vonzó és rendkívül áramvonalas kialakítású, új generációs tehergépkocsijait, mindezt az új előírások által nyújtott lehetőségek kihasználása révén. A piacot átformáló, új generációs DAF-modellek egyesítik a kategóriavezető hatékonyságot, biztonságot és járművezetői kényelmet.

A sorozat első generációjának 1997-es bemutatása óta a DAF XF mindig is arculatvezető szerepet töltött be – ez a típus „az ügyfél öröme és a járművezetők álma”. Eddig összesen 650 000 XF-tehergépkocsit adtak el. Világszerte több mint 50 országban biztosít kiváló minőséget és jövedelmezőséget ügyfelei számára. Az XF típus több generációja is elnyerte „A nemzetközi év tehergépkocsija” díjat.

**Új generációs XF**

A DAF most bemutatja az új generációs XF-sorozatot. Az új sorozat teljesen új fülkekialakítással rendelkezik: az iparágvezető aerodinamikai jellemzők, a legjobb energia-hatékonyság és a legalacsonyabb CO2-kibocsátás érdekében a fülke eleje 160 mm-rel hosszabb lett. Az új generációs XF fülkéjének padlósíkja 75 mm-rel alacsonyabban van az elismert és még mindig elérhető XF Super Space Cab és Space Cab-hez képest. A nagy méretű szélvédő és az alacsony övvonal páratlan közvetlen látóteret biztosít, ami hozzájárul az iparágvezető biztonsághoz, különösen a veszélyeztetett úthasználókra való tekintettel. Az új XF kiváló, 1900 és 2075 mm közötti állómagassággal rendelkezik, a fülkén belüli elhelyezkedéstől függően.

**Új generációs XG és XG+**

Az XF mellett a DAF bemutatja az XG és XG+ sorozatot is, ezzel bevezetve egy olyan új, kiemelkedő piaci szegmenst, amely maximálisan kihasználja a tömegekre és méretekre vonatkozó új előírások előnyeit. A fülke elejének 160 mm-rel történő meghosszabbítása mellett mindkét vezérmodell fülkéjének hátulja 330 mm-rel hosszabb lett, ezzel biztosítva a tágas belső teret a munkához és alváshoz. Az XG és XG+ fülkéjének alapja 120 mm-rel magasabban van, mint az új generációs XF esetében. A félig sík padló a 3 fellépőnek köszönhetően egyszerű be- és kiszállást, valamint a kiváló közvetlen látótér érdekében nagyszerű üléshelyzetet biztosít.

A DAF XG fülkéje a hátsó rész meghosszabbításának köszönhetően 2025 és 2075 mm közötti belmagasságot, valamint hatalmas belső teret kínál.

Az új XG+ a belső tér tekintetében a piac összes tehergépkocsiját lekörözi. A tetőmagasság növelésének köszönhetően akár 2200 mm-es belmagasság is elérhető. Az XG+ a DAF igazi csúcskategóriás modellje, amely az iparágban egyedülálló színvonalú kényelmet és tágas teret biztosít. A 12,5 m3 térfogatú DAF XG+ 14%-al nagyobb térfogatú, mint az iparágvezető jelenlegi DAF XF Super Space Cab.

**Vonzó és praktikus kialakítás**

Az új generációs XF, XG és XG+ sorozat gyönyörű és egyedülálló külső kialakítással rendelkezik, kúp alakú fülkével és tökéletesen illeszkedő karosszéria panelekkel, valamint áramvonalas szélvédővel és ajtókkal, amelyek erősítik a járművek kiemelkedő aerodinamikai jellemzőit.

Az eleje a gyönyörű formatervezést ötvözi a jogszabályi előírásokkal, ami rendkívül áramvonalas formát és a sérül veszélyben lévő, úton közlekedők fokozott biztonságát eredményezi.

Az új generációs XF, XG és XG+ tehergépkocsik mindegyikén stílusos hűtőrács található krómdíszítésekkel. A hűtőrácson egy jellegzetes logósáv helyezkedik el fényes berakással, amely kiemeli az adott járműosztályt. A levegőbeszívás a fülke elejébe van beépítve, ez pedig hozzájárul a masszív, mégis elegáns kialakításhoz, amelyet a feltűnő hűtőrács és a meghosszabbított elülső rész még jobban kihangsúlyoz.

Az elegáns formatervezésű beépített acél lökhárító kompozit anyagból készült borítással van ellátva, és három elemből áll, ezáltal minimálisra csökkenti a jármű sebezhetőségét, valamint alacsony javítási költségeket biztosít sérülés esetén.

Az egyik fő dizájnelemet a stílusos, teljes LED-es fényszórók jelentik, amelyek nappali menetvilágítással és beépített kanyarfényekkel is rendelkeznek, emellett jellegzetes stílust kölcsönöznek a járműnek, éjszaka pedig páratlan látási viszonyokat biztosítanak. A tehergépkocsi pompás megjelenéséhez a gyönyörű LED-es tetőlámpák is nagyban hozzájárulnak – amelyek az XG és XG+ alapfelszereltségéhez tartoznak –, és minden modellt sajátos formatervezéssel ruháznak fel.

A fülke oldalai ugyanolyan eleganciát sugároznak, akárcsak az eleje. A keskeny és sík kialakítás, valamint a felfelé ívelő vonalvezetés a dinamikus megjelenés javára szolgál.

**Tervezés adta minőség**

Csak a legfinomabb anyagokat használták fel az új generációs DAF-ban. Könnyű, nagy szilárdságú acélt használnak a fülke szerkezetéhez, a prémium puha tapintású anyagokat és a bőrt pedig széles körben használják az egész belső térben.

Az új generációs DAF-t a Six Sigma minőségre összpontosítva tervezték, és a járművek több mint 20 millió kilométer funkcionális, tartóssági, megbízhatósági és vásárlói teszten mentek keresztül, hogy az új teherautók megfeleljenek a DAF szigorú minőségi követelményeinek.

**Fejlesztési szempontok**

Az új generációs DAF-járművek teljes mértékben megfelelnek az EU tömegekre és méretekre vonatkozó új előírásainak. Fejlesztésük során elsősorban arra összpontosítottak, hogy olyan új modelleket mutassanak be, amelyek iparágvezető szerepet töltenek be a hatékonyság, biztonság és járművezetői kényelem terén, a DAF-tehergépkocsikra jellemző kivételes megbízhatóságról és tartósságról való lemondás nélkül.

**Hatéknyság, jövő időben**

* Lenyűgöző, akár 10%-kal jobb üzemanyag-hatékonyság
  + Kategóriaelső aerodinamikai jellemzők
    - Aerodinamikai szempontból rendkívül kedvező külső kialakítás
    - Intelligens levegőáramlás-szabályozás a motortérben
    - Fejlett kamerarendszerek
    - Számos látható és nem látható dizájnelem
  + Új, rendkívül hatékony hajtásláncok
  + Járművezetőt támogató továbbfejlesztett rendszerek
* Alacsony önsúly
  + A legtöbb XF-típusú vontató súlya csupán 6912 kg
* távoli járműfrissítések
* Évi egyszeri szervizintervallum, akár 200 000 kilométerig

A DAF óriási erőfeszítéseket tett annak érdekében, hogy megalkossa a lehető legjobb aerodinamikai jellemzőkkel rendelkező járművet, optimális sugarakkal kialakított, vonzó külső megjelenéssel és kiváló tömítésekkel, amelyek mind tökéletes légáramlást tesznek lehetővé. Az ívelt szélvédő, az ellipszis alakban kialakított sarokpanelek, az A oszlop áramvonalas borításai, a beépített légterelővel felszerelt alsó légterelő lemez, az egyedi kialakítású kerékjárati terelők, valamint a tükrök helyett opcionálisan felszerelhető kamerák mind hozzájárulnak a kiváló aerodinamikai jellemzőkhöz.

Szintén fontosak azok az elemek, amelyeket a motortér és a fülke alatti optimális légáramlás érdekében szereltek fel. Ide tartoznak a töltőlevegő-hűtő és a hűtő köré felszerelt lezáróelemek, valamint a légterelők és a keringetés elválasztóelemei, illetve a zárt kerékjárati burkolatok. Mindez 19%-kal jobb aerodinamikai jellemzőket, valamint az üzemanyag-hatékonyság akár 7%-os javulását eredményezi a teljes, 10%-os javulásból.

Új rendkívül hatékony hajtásláncok

A hatékonyság új szintre emelésének érdekében az új generációs DAF XF, XG és XG+ modelleket új hajtáslánccal szerelték fel, amelyek új motor- és váltótechnológiával, valamint megújult hátsó tengellyel rendelkeznek.

A 10,8 literes PACCAR MX-11 és a 12,9 literes PACCAR MX-13 motorokat új üzemanyag-befecskendezőkkel, új hengerfejjel és hengerblokkal – amelyek nagyobb hengernyomást tesznek lehetővé –, valamint újfajta kialakítású dugattyúkkal és hengerperselyekkel rendelkeznek. A legjobb levegőszabályozás érdekében új generációs, hatékony turbófeltöltőket alkalmaztak, az új levegőkompresszorok, olajszivattyúk és generátorok pedig biztosítják a káros teljesítményveszteség a lehető legalacsonyabb legyen. Az emisszió-utókezelő rendszert úgy tervezték újra, hogy a motor kimenetétől az EAS-rendszer bemenetéig vezető útvonal a lehető legrövidebb legyen, ezáltal biztosítva a kipufogógáz hőmérséklet-csökkenésének abszolút minimumra korlátozását, valamint a legjobb hatékonyságot.

Az eredmény egy rendkívül hatékony, kiváló teljesítményű motor – vezetés és fékezés közben is –, alacsonyabb CO2-kibocsátás, évi egyszeri szervizperiódus, valamint alacsonyabb, 10–15 kilogrammos súly, ami mind hozzájárul a tehergépkocsi átlagos teljesítményéhez.

A légterelők biztosítják a fülke alatti rész és a motortér kiváló aerodinamikai jellemzőit, valamint a hűtőmodul rendkívüli hatékonyságát, így a ventilátorok a lehető legkevesebbszer kapcsolnak be, a teljes felületen lévő levegőhűtők pedig lehetővé teszik a legjobb hőmérséklet-szabályozást és a motor kiváló működését.

Az új motor- és utókezelési technológiák, valamint a fejlett hőfelügyelet akár 3%-os javulást eredményez az üzemanyag-hatékonyság terén a teljes, 10%-os javulásból.

A DAF XF, XG és XG+ alapfelszereltségének része a TraXon automata sebességváltó, amely olyan új technológiákkal rendelkezik, mint az automatikus elindulási sebességfokozat kiválasztása, valamint a fejlett prediktív funkciók és az (opcionális) urge-to-move funkció. A hajtáslánc maximális hatékonysága érdekében a hátsó tengelyek kevesebb olajjal és új kúpkerék csapággyal vannak felszerelve. Új generációs féknyergek kisebb mértékű súrlódásveszteséggel és alacsonyabb súllyal.

A valaha volt legjobb üzemanyag-hatékonyság

Az alacsony járműsúly (az új generációs XF 4x2 kerékképletű vontató súlya csupán 6912 kilogramm), valamint a járművezetőt támogató továbbfejlesztett rendszerek (3. verziójú prediktív sebességtartás, kibővített EcoRoll funkcióval és előnézeti lejtmeneti sebességszabályozással) biztosítják a hatékonyság akár 10%-os javulását, ami a cég történetében az eddigi legjelentősebb javulás az üzemanyag-hatékonyság terén, ezzel pedig új szabványt állítanak fel az iparágban.

Nagy teljesítmény

Az első osztályú hatékonyság és alacsony kibocsátás mellett a PACCAR MX-11 és MX-13 motorok kiváló teljesítményűek, ami annak köszönhető, hogy közvetlen hajtású áttételnél a nyomatékot 50-100 Nm-el emelték legfelső fokozatban. A felső kategóriás 390kW/530 LE motorverzió az alacsonyabb fokozatokban 2550 Nm, legfelső fokozatban pedig 2700 Nm nyomatékkal működik. Az új generációs HE400 turbófeltöltő javítja a levegőszabályozást, valamint a 390kW/530 LE PACCAR MX-13 motor esetében is elérhető 900 ford/perces motorfordulatszámnak köszönhetően tovább erősíti a DAF lenyűgöző fordulatszám-csökkentési teljesítményét. Emellett a piacvezető motorfék alacsonyabb fordulatszámokon akár 20%-kal nagyobb nyomatékot biztosít, amivel az iparág új mércéjévé válik.

Távoli frissítés

Új generációs XF, XG és XG+ járműveivel a DAF bevezeti a motor, az emisszió-utókezelő rendszer, a jármű ECU, a központi biztonsági átjáró (CSG) és a DAF Connect távoli frissítését. Az akár 200 000 kilométeres szervizintervallumok elősegítik az iparágvezető rendelkezésre állást. Hosszú leeresztési opció is rendelkezésre áll hosszú távú fuvarozáshoz. Az évi egyszeri szervizperiódus minden közúti alkalmazás esetén érvényes, ami az iparágban egyedülálló.

A DAF MultiSupport európai javítást és karbantartást kínál, az új R&M tervezőnek köszönhetően pedig az ügyfeleket proaktív módon értesítik, amikor a karbantartás esedékessé válik, ezzel elősegítve a járművek iparágvezető hatékonyságát.

**Biztonság, jövő időben**

* Kategóriaelső közvetlen látótér
  + Szélvédő és oldalablakok alacsony övvonallal
  + Járdára néző ablak és lehajtható váltósofőrülés
* Modern kamerarendszerek
  + DAF digitális megjelenítő rendszer
  + DAF Corner View
* Teljes LED-es prémium világítás
* Kategóriaelső passzív biztonság
  + Masszív fülkeszerkezet beépített ütközési zónákkal
  + Egyedülálló programozott fülkeelmozdulási rendszer (ProCaDis)
* Új biztonsági funkciók teljes választéka
  + Elektronikus rögzítőfék, alacsony sebességű pótkocsifék, rögzítőfék-rásegítés
* Iparágvezető ergonómia
  + „Kezek a kormányon, szemek az úton”

Az új generációs DAF-járművek sikeres kifejlesztésének egyik kulcsa a kiváló közvetlen látótér. Az új XF, XG és XG+ tehát nagy szélvédővel rendelkezik (2,3 m2), amely a kitűnő közvetlen kilátás érdekében lehetővé teszi a kivételesen alacsony övvonalat.

A váltósofőr oldalán opcionálisan járdára néző ablak is elérhető – az új lehajtható váltósofőrüléssel együtt –, amely kitűnő rálátást biztosít például a tehergépkocsi mellett lévő gyalogosokra, kerékpározókra és gyermekekre. Az új tükrök keskeny kialakításúak. A tükrök közötti, valamint a tükrök és az A oszlop közötti tér hozzájárul a kategóriaelső közvetlen kilátáshoz.

DAF digitális megjelenítő rendszer

Az új opcionális funkció a DAF digitális megjelenítő rendszer, amely helyettesíti a fő tükröt és a nagy látószögű tükröket. A kamerák még jobb közvetlen látóteret biztosítanak, emellett pedig javítják az aerodinamikai jellemzőket, valamint hozzájárulnak a legjobb üzemanyag-hatékonysághoz. A kiegészítő funkciók közé tartozik az automatikus pásztázás (a pótkocsi hátuljának követése kanyarodáskor), valamint a kijelzőn a kép felett megjelenő kiegészítő információk a jármű hosszáról, ami például manőverezéskor és előzéskor is hasznos. A fűtött kamerák még szélsőséges időjárási körülmények között is tiszta kilátást biztosítanak. A kamerák elektronikusan behúzhatók, ami az iparágban elsőként alkalmazott funkció.

A DAF Corner View használható a járdatükrök és elülső tükrök helyettesítésére, és a hagyományos tükrökhöz képest jelentősen növeli a látóteret. Ez szintén fontos funkció a közlekedésbiztonság növelése érdekében, különösen a veszélyeztetett úthasználók tekintetében. A DAF Corner View kijelzője a váltósofőr oldalán lévő A oszlopra van felszerelve, pontosan a megfelelő helyre.

Teljes LED-világítás  
Az optimális kilátás és láthatóság érdekében a DAF volt az első a tehergépkocsi-iparban, amely 2013-ban bevezette a LED-es fényszórókat. Az új generációs XF, XG és XG+ sorozattal pedig mindezt új szintre emelte, hiszen az összes modell teljes LED-világítással rendelkezik: nappali menetvilágítás, főfényszóró, távolsági fényszóró, világítás kanyarodáshoz és manőverezéshez, Skylights, oldalsó helyzetjelző fények, valamint opcionális első ködlámpák. A LED-fények kitűnő minőségű világítást, ugyanakkor a lehető legalacsonyabb üzemeltetési költségeket biztosítják, alacsony energiafogyasztásuknak és határozatlan élettartamuknak köszönhetően. A világítás automatikus kiválasztása funkció automatikusan aktiválja a főfényszórót sötétben és esős időben.

Páratlan passzív biztonság  
A karosszéria (body-in-white) új kialakítását könnyű súly, ugyanakkor robusztusság jellemzi. A tűzfal energiaelnyelő ütközőelemekkel van felszerelve, a fülke hátulja pedig teljesen beépített ütközési zónákkal rendelkezik a mozgó rakománnyal szembeni védelem érdekében.

Az új generációs DAF XF, XG és XG+ rendelkezik a DAF saját, programozott fülkeelmozdulási rendszerével (ProCaDis) is, amely baleset esetén a fülke 400 mm-es irányított elmozdulását teszi lehetővé, ezzel elnyeli az ütközéskor keletkező energiát, valamint megelőzi a fülke leválását. Ennek eredményeképpen a ProCaDis megtartja a fülkeszerkezetet, és maximalizálja a jármű utasainak túlélési terét.

Intelligens funkciók az aktív biztonság érdekében  
Az XF, XG és XG+ esetében aktív biztonsági berendezések teljes választéka áll rendelkezésre. Ezek közé tartozik a fékrásegítő, a sávelhagyásra figyelmeztető rendszer és a vészfékezés lámpái. A fejlett vészfékező rendszer legújabb verziója (AEBS-3) akár teljesen autonóm vészfékezést is képes biztosítani, hogy az álló és a mozgó járművel való ütközés 80 km/h-s sebességig elkerülhető legyen. A City Turn Assist rendszer észleli a további úthasználókat és tárgyakat a váltósofőr-oldalon.

Egyéb opcionális rendszer például a DAF elektronikus rögzítőfék, amely automatikusan behúzza a fékeket, amikor a motor ki van kapcsolva. Az alacsony sebességű pótkocsifék önállóan aktiválja a pótkocsifékeket a pótkocsi biztonságos csatlakoztatása és lecsatlakoztatása érdekében. A rögzítőfék-rásegítés a rögzítőfékkel együtt az összes féket aktiválja, ezzel biztosítva, hogy a tehergépkocsi ne mozduljon el rakodódaruval történő rakodás vagy lerakodás közben, illetve billenőplatós felépítmény működtetése közben.

Kategóriaelső felhasználóbarát kialakítás  
Ami a biztonságot illeti, a DAF mindig is a *„kezek a kormányon, szemek az úton”* elvet követte. Így az új generációs DAF-járművek is kategóriaelső ergonómiát nyújtanak. Az összes vezetéshez kapcsolódó funkció, valamint a digitális kijelző menüje, a TraXon automata sebességváltó és az audió- és telefonfunkciók is a kormánykeréken és a kormányoszlopon található bajuszkapcsolókkal vezérelhetők. A másodlagos vezetési funkciók fizikai kapcsolókkal vezérelhetők, amelyek a műszerfalon logikus módon vannak elhelyezve, és könnyen kezelhetők.

**Fülkekényelem, jövő időben**

* Teljesen új fülke – a legtágasabb a piacon
  + Akár 12,5 m3-es méret
* Kategóriaelső vezetési helyzet
  + A vezetőülés és a kormányoszlop egyedi beállítási tartománya
  + Opcionálisan forgatható vezető- és váltósofőrülés
  + Felső kategóriás műszerfal 12”-os kijelzővel és opcionális 10”-os kijelzővel a DAF Infotainment System számára
* A legjobb ágyak az iparágban
  + Akár 800 mm széles és 2220 mm hosszú ágy
  + Egyedülálló, teljesen elektromosan állítható DAF Relax Bed opcionális fedőmatraccal
* Stílusos LED-es belső világítás
* Prémium minőségű illeszkedés, felületek, anyagok és díszítések
* Teljesen beépített álló légkondicionálás
* Kiváló utazási élmény és kezelhetőség
  + Új alvázkialakítás – elöl és hátul
  + Kitűnő torziós merevség
* Az iparág legcsendesebb fülkéi

A kategóriaelső járművezetői kényelem a fülke kitűnő bejuthatóságával kezdődik: a három fellépő kényelmes, „lépcsőfokszerű” kialakítással rendelkezik. A könnyű bejutás érdekében az új kormánykerék előretolt helyzetbe állítható.

Minden modell esetében a fülkébe való beszálláskor a járművezetőt le fogja nyűgözni a tágas belső tér és a belmagasság, amely az új generációs XF esetében 1900 és 2075 mm között, az XG+ esetében pedig 2145 és 2200 mm között változik. A csúcskategóriás XG+ fülkemérete 12,5 m3, amely új dimenziót jelent az iparágban.

A legjobb vezetési helyzet   
Az ülések és a kormányoszlop páratlan beállítási tartománnyal rendelkezik, ami a legjobb, személyautóhoz hasonló vezetési helyzetet nyújtja minden járművezető számára. Az XG és XG+ opcionális felszerelése a forgatható vezető- és váltósofőrülés, amely a hosszú vezetés után pihenőhelyzetbe állítható.

A lehajtható váltósofőrülés az alapfelszereltség része. Ez az ülés korlátlan kilátást biztosít a panoráma ajtón és a járdára néző ablakon keresztül, valamint még tágasabb belső teret nyújt. A fejtámla lehajtható (opcionális funkció), és praktikus asztallá alakítható a luxuskivitelű DAF-ágy melletti részen.

„Kezek a kormányon, szemek az úton”   
A műszerfal igazán szemet gyönyörködtető, kialakítása pedig hozzájárul a jármű egyedülálló közvetlen látóteréhez. 12”-os középső kijelzővel rendelkezik az összes járművel kapcsolatos információ megjelenítéséhez, valamint egy opcionális 10”-os érintőképernyővel a DAF Navigation and Infotainment System számára. Minden fontos információ egy pillantás alatt ellenőrizhető.

A legfontosabb gombok tökéletesen vannak elhelyezve a műszerfalon, valamint az új kialakítású kormánykeréken az intuitív vezérlés érdekében. A kialakítás teljes összhangban van a DAF „kezek a kormányon, szemek az úton” elvével, ezáltal elkerülhető, hogy a járművezető ne az útra figyeljen, valamint hozzájárul a legjobb kényelemhez és biztonsághoz. A járművezető a középső kijelzőn két elrendezés, valamint négy információszint közül választhat. A kijelző beállítások szintén személyre szabhatók.

A legjobb hálóhelyek az iparágban  
Az új generációs DAF-járművek a korábbi modellekhez hasonlóan a tehergépkocsi-ipar legjobb hálóhelyeit nyújtják. A hálóhely hosszúsága minden változatnál 2220 mm, szélessége pedig a teljes hossz mentén 800 mm az XG és XG+ esetében. Opcionálisan rendelkezésre áll a mechanikusan vagy akár teljesen elektromosan állítható DAF Relax Bed a fej, hát és lábak optimális megtartása érdekében.

A teljesen új hátsó fali vezérlőpanel lehetővé teszi az összes funkció – világítás, klíma, hangrendszer, ablakok és tetőablak – ágyból történő, kényelmes vezérlését. A panel felügyeleti üzemmódot is biztosít (amely aktiválja a DAF Direct Vision System, a DAF Digital Mirror System és a DAF Corner Eye rendszert is), valamint rendelkezik pánikgombbal, amely aktiválja a kürtöt és a vészvillogókat.

A hálóhely alatt számos tárolási lehetőség áll rendelkezésre, beleértve az egy- vagy kétfiókos tárolót és az egy vagy két darab hűtőszekrényt, amelyekben 1,5 literes palackok függőlegesen elhelyezhetők. A tárolók külsejének bal és jobb oldalán zárak találhatók, amelyekhez a nagy méretű nyílásokon keresztül lehet hozzáférni.

Hatalmas tárolóhely  
Tágas fülkéiknek köszönhetően az új generációs DAF-járművek hatalmas tárolóhellyel rendelkeznek a tetőkonzolban, a műszerfal tetején, az ajtózsebekben és a hálóhely alatt. Emellett az új XF, XG és XG+ tágas helyet biztosít az iratok, dokumentumok és más tárgyak számára. A műszerfalon két pohár-/palacktartó található, és természetesen ott van a DAF világhírű kihajtható műszerfali asztala, amely használható étkezéshez vagy munkához, és most még nagyobb, mint a korábbi modellek esetében. Az XG és XG+ praktikus fiókkal rendelkezik a műszerfal alsó részében, amelyben könnyedén tárolhatók dokumentumok vagy akár egy laptop is.

LED-es belső világítás, prémium illesztések és felületek

Az új XF, XG és XG+ hatalmas belső tereinek köszönhetően a DAF megalkotta a tökéletes „Otthon kényelme távol az otthontól” koncepciót. Ezt bizonyítja a számos lehetőséget kínáló teljes LED-világítás is.

Az XG és XG+ típus esetében opcionálisan stílusos hangulatvilágítás is elérhető, amely 15 LED-fényből és -fénycsíkból áll, változtatható fényerővel és színnel, az igazán exkluzív környezet biztosítása érdekében. A világítás hozzájárul az új generációs DAF-járművek lenyűgöző minőségéhez, amelyet a prémium illesztések és felületek, valamint a díszítések és a felhasznált anyagok is sugároznak. Kiváló példa az öntött anyagból készült műszerfal, amely puha tapintású és prémium személyautókban szokták használni. Ezáltal a formatervezés során modern elemeket is alkalmazhatnak, miközben bámulatos megjelenést és érzést biztosítanak.

Tökéletes klíma a beépített álló légkondicionálásnak köszönhetően

A legmagasabb szintű kényelem érdekében az új generációs DAF XF, XG és XG+ alapfelszereltségének része az automatikus hőmérséklet-szabályozó rendszer, valamint opcionálisan rendelkezésre áll teljesen automatikus klímavezérlő rendszer is. A teljesen beépített álló légkondicionálás egy új funkció, amely opcionálisan elérhető az XG+ modell esetében, és biztosítja a fülke belterének automatikus hűtését vagy fűtését vezetés közben vagy alapjáraton.

Optimális vezetési teljesítmény  
Az új generációs DAF-modellek még a legnehezebb útviszonyok mellett is első osztályú kényelmet és stabilitást nyújtanak.

A fülke elejének 160 mm-rel történő meghosszabbítása miatt új alvázkialakításra volt szükség. Az új kialakítású, merevített kereszttartók, valamint az új alumínium első aláfutás-védelem kivételes torziós merevséget és alacsony súlyt biztosít (-/- 38 kilogramm), illetve hozzájárul a páratlan járművezetői kényelemhez. Mindez az új fülkefelfüggesztésnek, a csillapítóelem új kialakításának és a beépített ütközőkonzoloknak is köszönhető. A hátsó tengely felfüggesztése az újratervezés során új geometriát kapott, a kitűnő utazási élmény és kezelhetőség érdekében pedig a nyeregszerkezet új helyre került, ami megnövelte a tengelytávot (4000 mm) az XG és XG+ esetében. A kiváló kormányzási tulajdonságok a teljesen új kormányrendszernek köszönhetők, amely kormányzáskor kevés erőfeszítést igényel.

A belső zaj, rezgések és egyenetlen működés rendkívüli csökkentése jelentősen hozzájárul az új generációs járművek egyedülálló kényelméhez. Az XF, XG és XG+ sorozat ezen a téren is iparágvezető szerepet tölt be.

Alapos vizsgálatnak és tesztelésnek alávetve

A kiemelkedő minőség, megbízhatóság és tartósság biztosítása mindig is elsődleges fontosságú volt – és az is marad – a DAF számára. Az új generációs DAF-modellek fejlesztési folyamatai a Six Sigma és az Automotive Spice formatervezési elvein alapultak, amelyek során a járművek 2-es és 3-as szintű ellenőrzéseken mentek keresztül, ez pedig lenyűgöző teljesítmény a tehergépkocsi-iparban. A tesztelési szakaszban az elméletet bizonyító átfogó teszteket, valamint egy sor működési, tartóssági és megbízhatósági tesztet végeztek a DAF modern műszaki központjában, illetve út közben is. Több mint 150 üzemi teszteken részt vevő és „early warning” flottajárművet helyeztek üzembe az ügyfelek bevonásával Európa-szerte. Az új generációs XF, XG és XG+ sorozat gyártásának megkezdése előtt a DAF nagyjából 20 millió kilométer hosszú távú fuvarozásnak megfelelő megtett távval fog rendelkezni.

Készen a jövőre

A világ folyamatosan változik. A klímaváltozás miatt csökkentenünk kell a CO2-kibocsátást, hogy ezáltal javíthassuk a levegőminőséget a városi területeken, és hogy növeljük a közlekedési biztonságot, különösen a veszélyeztetett úthasználókra vonatkozóan, mindezek mellett pedig a járművezetők hiánya miatt új, professzionális járművezetőket kell szereznünk és meg is kell tartanunk őket.

A DAF mindezt hosszú távon használt járművek teljes sorozatával, az új generációs XF, XG és XG+ modellek segítségével szeretné megvalósítani, ezzel pedig megkezdeni a közlekedési hatékonyság és biztonság, valamint a járművezetői kényelem egy új korszakát. Az új generációs DAF-járművek teljesen új és rendkívül energiahatékony járműplatformmal rendelkeznek, valamint teljes mértékben készen állnak a jövő olyan energiahordozóinak használatára, mint az akkumulátorok és hidrogén, valamint a jövő hajtásláncaira, beleértve az elektromotorokat, plug-in hibrid megoldásokat, valamint az üzemanyagcellás és hidrogén-meghajtású motorokat. A járművek modern dízelmotorja környezetbarát és hatékony, valamint készen áll a legújabb generációs bioüzemanyagokra (beleértve a „gázból folyadék” és HVO-üzemanyagokat) és a megújuló energiaforrásokra a kibocsátásmentes szállításért.

A DAF a teljesen új generációs XF, XG és XG+ típusú, 4x2 és 6x2 kerékképletű vontatók, valamint tehergépkocsi-alvázak sorozatgyártását 2021 utolsó negyedévében fogja megkezdeni. A DAF megnyitja a jövő kapuit!

Eindhoven, 2021. június 9.

Megjegyzés csak a szerkesztőknek

További információ:

DAF Trucks N.V.

Vállalati kommunikációs részleg

Rutger Kerstiens, +31 40 214 2874

www.daf.com

**DAF Trucks N.V.** a PACCAR Inc amerikai cég leányvállalata, amely a világ legnagyobb nehézvontató-gyártói közé tartozik. A DAF Trucks N.V. a könnyű, közepes és nehézvontatók vezető gyártója. A DAF a vontatók és tehergépkocsik teljes választékának beszállítója, amely minden szállítási alkalmazáshoz megfelelő járművet kínál. A DAF vezető szerepet tölt be a szolgáltatások területén is, beleértve a MultiSupport javítási és karbantartási szerződéseket, a PACCAR Financial pénzügyi szolgáltatásait, valamint a PACCAR Parts első osztályú pótalkatrész-ellátását. Mindezen felül a DAF részt vesz a városi és távolsági buszok gyártói által felhasznált tengelyek és motorok fejlesztésében és előállításában is. DAF Trucks N.V. a gyártási tevékenységet Eindhovenben (Hollandia), Westerlóban (Belgium), Leylandben (Egyesült Királyság) és Ponta Grossában (Brazília) végzi, és 1100 márkakereskedővel és szervizállomással rendelkezik Európában és azon kívül.

*.*